887c22□

887c23□

887c24□　　No. 1623

887c25□觀總相論頌一卷

887c26□

887c27□　　　　陳那菩薩造

887c28□　　　　三藏法師義淨奉　制譯

887c29□　諸有樂略者　　彼已顯方隅

888a01□　若有愛煩文　　爲彼說總相

888a02□　由聲及義智　　俗言爲本者

888a03□　是觀總相言　　此頌聲及義

888a04□　謂聲幷義二　　此中二種智

888a05□　名聲兼義智　　彼爲根本者

888a06□　謂卽於因義　　由諸世間說

888a07□　以聲義智本　　是故勒爲頌

888a08□　聲義及智義　　故略造斯論

888a09□　問名義連屬　　是俗說爲本

888a10□　何以故今云　　但唯辦聲義

888a11□　答曰不如此　　縱有連屬聲

888a12□　唯名與義二　　諸有許共相

888a13□　所詮及能詮　　此中理印持

888a14□　咸攝入於此　　謂不相離性

888a15□　方許相連屬　　故今不別說

888a16□　由能詮名等　　唯局連屬門

888a17□　了彼所詮義　　故以總相性

888a18□　方得解了者　　後當以廣說

888a19□　故唯聲義智　　連屬道理成

888a20□　有餘復意樂　　此中名義二

888a21□　有三種差別　　謂聲幷義二

888a22□觀總相論頌一卷